Republiko Ingushia

Republiko Ingushia o Republiko Ingushetia (ruse Республика Ингушетия, ingushe ГӀалгӏай Мохк) esas un ek la subdividuri di Rusia, nord-Kaukazia. Ol subdividesas en 9 distrikti, ed olua chefurbo esas Magas. Segun la kontado di 2022, ol havis  habitanti. Ye 2010 la granda majoritato di la habitanti esas ingushiani (94,1 %), 4,6 % – checheniani, e nur 0,9 % di la habitantaro esas rusi. La republiko jacas en nordal Kaukazia, inter republiki Chechenia (este) e Nord-Osetia-Alania (weste). Havanta nur 3 123 km², ol esas la min granda republiko Rusa.

 Historio 
De 10.000 aK til 8.000 aK la regiono habitesis dal populo Nakh, qua praktikis agrokultivo. Dum Neolitiko (6.000 til 4.000 aK) existis kolonieti en Ali-Yurt e Magas.

La republiko kreesis ye la 4ma di junio 1992, kande la Republiko Socialista Autonoma di Chechenia-Ingushetia dividesis en du.

Segun votado 1991 Ingushia decidis ne separar su de Rusia.

Pro teritoriala konflikto en 1992, Igushetia havis kurta milito kontre Nord-Osetia-Alania. Fakte, lokala konflikto haltesis erste en 2020.

Precipue pro la sama religio e tre simila linguo, Ingushiani e Checheniani havas tre intima e varma relato. La grupi reciproke suportis senkondicione l'unu l'altru dum tota tumulti en Nord-Kaukazia dum la yari 1990a e 2000a. En Ingushia, esas multa militala fuganti ek Chechenia, e en Chechenia – ek Ingushia.

 Precipua loki 
De loki en la republiko super 5 000 habitanti esas:
 Loko  habitantaro  Surfaco[km²] 25px Nazran 125 297  138,28 25px Sunja 67 142  235,55 25px Karabulak 44 731  83,61 25px Malgobek 39 794  100,79 Nesterovskaya 24 022  - Ekajevo 19 876  - Kantishevo 18 834  - Troickaya 18 441  - Pliyevo 16 370  - 25px Magas 15 279  12,63 Surhahi 13 295  - Sagopshi 12 789  160,00 Barsuki 11 651  - Yandare 9 537  - Verhniye Achaluki 8 806  - Galashki 7 588  - Inarki 7 259  - Dolakovo 7 158  -

 Distrikti 
De 9 distrikti esas 5 urbi kom legitima distrikti: Karabulak, Magas, Malgobek, Nazran e Sunja. La cetera 4 distrikti esas: Djeirah, Malgobek, Nazran e Sunja.

 Referi 

Kategorio:Republiko Ingushia